नई दिल्ली। हिंदी क प्रसिद्ध कवि आ भारत क पूर्व प्रधानमंत्री श्री अटल बिहारी वाजपेयी क प्रसिद्ध कविता संग्रह "मेरी इक्यावन कविता" क श्रीमती कुमकुम झा द्वारा मैथिली अनुदित "हमर एकावन कविता क होएत लोकार्पण। लोकार्पण करथिन भाजपा क पूर्व राष्ट्रीय अध्यक्ष राजनाथ सिंह। एकर लोकार्पण दिल्ली क स्थानीय संविधान क्लब मे दिनांक 25 दिसंबर 2012 कए सांझ 4 बजे होएत। मैलोरंग स भेटल जनतब क अनुसार अटल जीक एहि कालजयी रचना क मैथिली अनुवाद केलनि अछि मैथिली क जानल मानल चेहरा कुमकुम झा। कुमकुम झा साहित्य अकादमी क अनेको कार्यक्रम मे कविता पाठ क चुकल छथि संगहि सामाजिक कार्य लेल अनेको बेर पुरस्कृत भेल छथि। 